钦定古今图书集成/明伦汇编/氏族典/第319卷 > 《廖用贤尚友录》 > 丁泰运
## 钦定古今图书集成/明伦汇编/氏族典/第319卷 > 《廖用贤尚友录》 > 丁泰运

按《明外史丁泰运传》：“泰运，字孟尚，泽州人。崇祯十三
年进士。除武陟知县，调河内，著廉直声。十七年，贼将
刘方亮逼怀庆，监司以下皆窜，泰运独守南城，力不
支，被执。拥见方亮，使跪，不屈，烧铁锁炙之，亦不从，乃
遇害。贼既陷怀庆，寻陷彰德。安阳人尚大伦，字崇雅，
由进士历官刑部郎中，城陷，抗节死。又有王橓征，由乡举历官蒲州知州。谢事归，为贼所执，传诣《李自成》
道，愤恨不食死。